open-index/open-wikipedia-markdown huggingface dataset:
ชะพลู

**ชะพลู** หรือ **ช้าพลู** (ชื่อวิทยาศาสตร์: *Piper sarmentosum* Roxb. หรือ *Piper lolot* C.DC.) เป็นพืชในวงศ์ Piperaceae มักสับสนกับพลู แต่ใบรสไม่จัดเท่าพลูและมีขนาดเล็กกว่า ชะพลูเป็นพันธุ์ไม้ที่ชอบพื้นที่ลุ่ม มีความชื้น ขยายพันธุ์ด้วยวิธีการปักชำ โดยการเลือกกิ่งที่มีใบอ่อนและใบแก่ เด็ดใบแก่ออกและนำไปปักชำได้

"*Piper lolot* (lolot)" ปัจจุบันทราบว่าเป็นสปีชีส์เดียวกันกับ *Piper sarmentosum* โดย lolot ได้รับการปลูกเพื่อใช้ใบประกอบในอาหารของลาว และเวียตนาม เช่นใช้สำหรับห่อเนื้อย่าง thịt bò nướng lá lốt (*ถิตบ่อเหนืองหลาโล้ต*) ในเวียดนาม

## ชื่อ
นอกจากชื่อ ชะพลู, ช้าพลู ในภาษาไทยแล้ว ในภาษาอังกฤษไม่มีชื่อเรียกอย่างเป็นทางการ แต่อาจถูกเรียกในชื่อ wild betel, ในภาษาลาวเรียกว่า ຜັກອີ່ເລີດ (*ผักอีเลิด*), ภาษามลายูเรียก Pokok Kaduk, ภาษาอินโดนีเซียเรียก Merica lolot, ภาษาเขมรเรียก ចាព្លូ (*ชาพลู* หรือ ជីរភ្លូ *ชีพลู*), ภาษาเวียดนามเรียก lá lốt (*ลาโล้ต*), ภาษาจีนเรียก 假蒟 (*เจี๋ยจู่*), ภาษาจีนกวางตุ้งเรียก 蛤蔞 (*กับเหล่า*)

ชะพลูมีชื่อพื้นเมืองอื่น ๆ ในประเทศไทยอีกคือ ทางภาคเหนือเรียกว่า "ผักปูนา", "ผักพลูนก", "พลูลิง", "ปูลิง", "ปูลิงนก" ทางภาคกลาง เรียกว่า "ช้าพลู" ทางภาคอีสานเรียกว่า "ผักแค", "ผักปูลิง", "ผักนางเลิด", "ผักอีเลิด" และ ทางภาคใต้เรียกว่า "นมวา"

## ลักษณะทางพฤกษศาสตร์
ใบมีลักษณะคล้ายรูปหัวใจรูปทรงคล้ายกับใบพลู แต่มีขนาดใบเล็กกว่า มีสีเขียวเข้มเป็นใบเดี่ยว รสชาติเผ็ดอ่อน ๆ ดอกออกบริเวณปลายยอด มีสีขาวอัดแน่นกันเป็นทรงกระบอกขนาดเล็ก ลักษณะคล้ายดีปลีแต่สั้นกว่าชะพลูพบในเขตร้อนของเอเชียตะวันออกเฉียงใต้ ทางตะวันออกเฉียงเหนือของอินเดีย และตอนใต้ของจีน และไกลถึงหมู่เกาะอันดามัน

thumb|left|ชะพลู
## การใช้ประโยชน์
ในใบชะพลูมีสารบีตา-แคโรทีนสูงมาก ใบนำมารับประทานกับเมี่ยงคำ นำมาแกงใส่กะทิ ข้าวยำ ห่อหมก หรือเป็นผักจิ้มน้ำพริก ทางภาคใต้ใส่ในแกงกะทิหอยขม แกงคั่วปูในจังหวัดจันทบุรีใส่ในแกงป่าปลา ในใบมีออกซาเลตสูง จึงไม่ควรรับประทานมากเป็นประจำ

ชะพลูเป็นพืชที่มีสรรพคุณทางยา ดอกทำให้เสมหะแห้ง ช่วยขับลมในลำไส้ รากขับเสมหะให้ออกมาทางระบบขับถ่าย ขับลมในลำไส้ ทำให้เสมหะแห้ง ต้นขับเสมหะในทรวงอก ใบมีรสเผ็ดร้อน ทำให้เจริญอาหาร ขับเสมหะ  ใบ ต้น และดอกใช้ขับเสมหะ รากใช้ขับลม น้ำต้มทั้งต้นช่วยลดน้ำตาลในเลือดของกระต่ายที่เป็นเบาหวานได้

## อ้างอิง

## แหล่งข้อมูลอื่น

* , 
* 12px วิกิสปีชีส์ มีข้อมูลภาษาอังกฤษเกี่ยวกับ , 
* ชะพลู 108 พรรณไม้ไทย
* ชะพลู  คลังปัญญาไทย

หมวดหมู่:พืชที่รับประทานได้
หมวดหมู่:สมุนไพร
หมวดหมู่:ไม้เลื้อย
หมวดหมู่:วงศ์พริกไทย
ใบสั่งยา

120px|thumb|right|สัญลักษณ์ในใบสั่งยา
**Rx** หรือ **℞** เป็นสัญลักษณ์ที่ใช้ใน ใบสั่งยา จากแพทย์ถึงเภสัชกร เริ่มแรกเข้าใจว่าเป็นการเขียนอักขระลงเลขยันต์เพราะสมัยก่อนการแพทย์ยังไม่เจริญก้าวหน้าและมีประสิทธิภาพเช่นปัจจุบัน โอกาสที่คนไข้จะหายหรือตายไม่ต่างกันมากนัก การอาศัยโชคช่วยจึงมีส่วนในการรักษา โดยการเขียนคำในภาษาลาตินว่า recipe (เรซิพี) หมายถึง *สูตร ตำรับ* เขียนไปเขียนมามีการตัดหางตัวอาร์เลยกลายเป็น ℞ ที่เห็นกันในปัจจุบัน

## อ้างอิง

หมวดหมู่:สัญลักษณ์ทางเภสัชกรรม
แดง (แก้ความกำกวม)

**แดง** สามารถหมายถึง
* สีแดง สีที่มีความยาวคลื่น 630-760 นาโนเมตร
* แดง (พรรณไม้) พรรณไม้ชนิดหนึ่ง มีชื่อวิทยาศาสตร์ว่า *Xylia kerrii* และยังเป็นพันธุ์ไม้มงคลพระราชทานประจำจังหวัดตาก
* แดง (ปลา) พันธุ์ปลาชนิดหนึ่ง มีชื่อวิทยาศาสตร์ว่า *Micronema bleekeri* 

; บุคคล
* สุรางค์ เปรมปรีดิ์ (แดง) ผู้อำนวยการสถานีโทรทัศน์สีกองทัพบกช่อง 7
* ขัตติยะ สวัสดิผล (เสธ.แดง) อดีตนายทหารผู้ทรงคุณวุฒิประจำกองทัพบก
* แดง ไบเล่ หรือชื่อจริง บัญชา สีสุกใส วัยรุ่นและนักเลงที่มีชื่อเสียงในยุคก่อนปี พ.ศ. 2540
* ธัญญา โสภณ (แดง) นักแสดง นางแบบ ที่มีชื่อเสียง

## ดูเพิ่ม
* 

หมวดหมู่:ชื่อบุคคลไทย
หมวดหมู่:ชื่อเล่น
บัตรเอทีเอ็ม

thumb|ตัวอย่างบัตรเอทีเอ็ม ที่ไม่ใช่ทั้งบัตรเดบิตและบัตรเครดิต สังเกตได้จากไม่มีสัญลักษณ์เครือข่ายการเงินปรากฏอยู่
**บัตรเอทีเอ็ม** () เป็นบัตรที่ได้รับการรับรองโดยธนาคารหรือสถาบันการเงินที่ออกให้ ใช้ทำธุรกรรมบน. () สามารถใช้ฝาก ถอน โอน ชำระค่าสาธารณูปโภค หรือแก้ไขข้อมูลบัญชีที่ผูกอยู่กับบัตรเอทีเอ็มใบนั้น ในขณะเดียวกันก็อาจใช้จ่ายแทนเงินสดเรียกว่าบัตรเดบิต ซึ่งเมื่อชำระค่าสินค้าและบริการ เงินจะถูกหักออกจากบัญชีโดยตรง แต่บัตรเอทีเอ็มอาจไม่ใช่บัตรเดบิตทุกใบ (ใช้ทำธุรกรรมภายในบัญชีอย่างเดียว) ส่วนบัตรเครดิตก็อาจใช้เป็นบัตรเอทีเอ็มได้ ขึ้นอยู่กับการสมัครขอใช้บริการ

บัตรเอทีเอ็มสร้างขึ้นจากพลาสติกแข็งด้วยขนาดมาตรฐานตาม ISO 7810 และ ISO 7813 อาจเป็นสมาร์ตการ์ดหรือบัตรแม่เหล็ก หรือทั้งสองอย่างรวมกัน

บัตรเอทีเอ็มถือกำเนิดขึ้นในประเทศสหรัฐอเมริกาในคริสต์ทศวรรษ 1960 แต่ได้ถูกนำมาใช้จริงเป็นที่แรกในอังกฤษ ก่อนที่จะแพร่หลายไปทั่วโลกรวมทั้งประเทศไทย

หมวดหมู่:การเงิน
หมวดหมู่:สิ่งประดิษฐ์ของสหรัฐ
หมวดหมู่:ระบบฝังตัว
ซารุโทบิ ซาสึเกะ

**ซารุโทบิ ซาสึเกะ** () เป็นนินจาที่มีชื่อเสียงในนิทานพื้นบ้านของญี่ปุ่น ซึ่งในปัจจุบันยังสรุปไม่ได้ว่าซารุโทบิ&nbsp;ซาสึเกะ เป็นนินจาในนิยายยุคเมจิ เขียนโดยทาจิคาวะ หรือว่าเป็นนินจาตัวจริงที่เป็น 1 ใน 10 นินจาคนสนิทของซานาดะ ยูคิมูระ

ชื่อของซารุโทบิ ซาสึเกะผสมจากคำว่า 猿 (ซารุ) ที่แปลว่า ลิง และ 飛 (โทบิ) ที่แปลว่าการกระโดด ซึ่งซารุโทบิ&nbsp;ซาสึเกะ เป็นที่ขึ้นชื่อว่ามีการเคลื่อนไหวที่ว่องไวเหมือนลิง

## วัฒนธรรมสมัยนิยม
ชื่อของเขาได้มีการถูกนำมาใช้ในการ์ตูนในหลายเรื่อง เช่น 

* นินจาคาถาโอ้โฮเฮะ จาก ซารุโทบิ ซาสึเกะ (นินจาคาถาโอ้โฮเฮะ), อุจิวะ ซาสึเกะ, ซารุโทบิ ฮิรุเซ็น, ซารุโทบิ บิวาโกะ, ซารุโทบิ อาสึมะ, ซารุโทบิ โคโนฮะมารุ, ซารุโทบิ คุเรไน และ ซารุโทบิ มิไร
* วันพีซ จาก ซารุโทบิ (วันพีซ)
* กินทามะ จาก ซารุโทบิ อายาเมะ
* รันม่า ½ ไอ้หนุ่มกังฟู จาก ซารุกาคุเระ ซาสึเกะ
* ซามูไรดีปเปอร์ เคียว จาก ซารุโทบิ ซาสุเกะ (ซามูไรดีปเปอร์ เคียว)
* มิรุโมะ ภูตจิ๋วจอมยุ่ง จาก ซาสุเกะ (มิรุโมะ ภูตจิ๋วจอมยุ่ง)
* ขบวนการนินจา คาคุเรนเจอร์ จาก ซาสุเกะ (ขบวนการนินจา คาคุเรนเจอร์)
* ขบวนการตูบน้อยนักสู้ จาก ซาสึเกะ (ขบวนการตูบน้อยนักสู้)
* อินาสึมะอีเลฟเวน จาก โคโซมารุ ซาสุเกะ

## ดูเพิ่ม
* นินจา

## แหล่งข้อมูลอื่น

หมวดหมู่:นินจา
หมวดหมู่:ตัวละครที่เป็นนินจา
หมวดหมู่:ตำนานพื้นบ้าน
หมวดหมู่:ตัวละครที่เป็นเด็กกำพร้า
หมวดหมู่:ตัวละครที่เป็นสายลับและจารชน
หมวดหมู่:ตัวละครที่เป็นสายลับชาวญี่ปุ่น
หมวดหมู่:ยอดมนุษย์ญี่ปุ่น
ฟลิคเกอร์

**ฟลิคเกอร์** (;  ) เป็น เว็บไซต์สำหรับเก็บรูปภาพดิจิทัล โดยอัปโหลดจากผู้ใช้งาน และสามารถแบ่งปันให้ผู้อื่นดูได้ 

บริการของฟลิคเกอร์เป็นที่นิยมสำหรับผู้ที่ใช้เขียนบล็อก เนื่องจากสามารถนำรูปจากฟลิคเกอร์มาใช้ในบล็อกได้โดยตรง โดยเนื่องจากความสามารถในการแท็กเขียนคำอธิบายรูป และค้นหาตามชื่อที่เขียนโดยผู้ใช้งาน

นอกจากผู้ใช้จะสามารถอัปโหลดไฟล์ภาพจากในเครื่องคอมพิวเตอร์แล้ว ยังสามารถอัปโหลดภาพโดยตรงจากโทรศัพท์มือถือขึ้น Flickr ได้โดยตรงอีกด้วย 

## ประวัติ
ฟลิคเกอร์พัฒนาในบริษัทลูดิคอร์ป (Ludicorp) โดยแคเทอรินา เฟก (Caterina Fake) และ สจ๊วร์ต บัตเตอร์ฟิลด์ (Stewart Butterfield) โดยได้พัฒนาระบบการจัดเก็บข้อมูลโดยคำนึงถึงระดับของผู้ใช้งาน โดยให้มีการเชื่อมโยงข้อมูลเชื่อมถึงกันได้ในทุกส่วน ซึ่งเป็นจุดเด่นของฟลิคเกอร์ที่ทำให้ทางบริษัทยาฮู! สนใจพัฒนาเว็บจัดการภาพของตัวเองมีคุณภาพเทียบเท่า โดยทางยาฮู! ได้จ้างนักศึกษาปริญญาเอกจากสถาบันเทคโนโลยีแมสซาชูเซตส์ (MIT) มาคิดค้นระบบจัดเก็บข้อมูลในลักษณะเดียวกันแต่ไม่ประสบความสำเร็จ จนในเดือน มีนาคม พ.ศ. 2548 บริษัทยาฮู! ได้ซื้อฟลิคเกอร์ (ในขณะที่ยังเป็นรุ่นเบตา) พร้อมทั้งบริษัทลูดิคอร์ป ในราคาประมาณ 2 พันล้านบาท (50 ล้านดอลลาร์สหรัฐ)

## ความสามารถ
* แท็ก (tag) - ฟลิคเกอร์มีความสามารถแตกต่างจากเว็บไซต์โหลดภาพทั่วไปคือ กำหนดแท็ก เพื่อสามารถเชื่อมโยงภาพอื่น ๆ ที่มีการกำหนดชื่อแท็กเดียวกัน ในอัลบั้มของผู้ใช้เอง หรืออัลบั้มของผู้อื่นที่ใช้ชื่อแท็กเดียวกัน 
* ออร์แกไนเซอร์ (Organizr) - จัดเก็บภาพไว้ในหมวดหมู่ต่าง ๆ รวมถึงการจัดภาพตามวันที่ การจัดภาพตามแท็ก หรือการจัดภาพตามเวลาที่ทำการถ่ายภาพ
* โน้ต (note) - การเขียนข้อความไว้ในส่วนหนึ่งส่วนใดของข้อความ เหนือภาพนั้นโดยเมื่อผู้ใช้เคลื่อนเมาส์ มาภายในภาพ ข้อความที่กำหนดจะแสดงออกมา
* ปฏิทิน (calendar) - การเรียกดูรูปตามวันที่ โดยสามารถเลือกตามวันที่ที่มีการอัปโหลด หรือวันที่ที่ทำการถ่ายภาพทั้งหมด
นอกจากนี้ความสามารถพื้นฐานเช่นการเขียนข้อความแสดงความคิดเห็นของภาพ รวมถึงการใส่ชื่อเพื่อนไว้ในรายชื่อเพื่อน เหมือนเว็บไซต์สังคมออนไลน์ทั่วไป
* บล็อก - เป็นการให้บริการล่าสุดของฟลิคเกอร์

## การกำหนดสัญญาอนุญาต
ฟลิคเกอร์สามารถให้ผู้ใช้กำหนดสัญญาอนุญาตแบบต่าง ๆ ซึ่งรวมถึงสัญญาอนุญาตแบบครีเอทีฟคอมมอนส์ โดยความสามารถของแท็ก อนุญาตให้ผู้ใช้ค้นหาภาพภายใต้ลิขสิทธิ์ที่กำหนดได้

## ตัวสะกด
การสะกดชื่อ Flickr แบบไม่มีตัว e ของฟลิคเกอร์ กลายเป็นความนิยมของเว็บในยุคเว็บ 2.0 ที่เว็บจะตั้งชื่อแบบตัดสระทิ้งหรือเติมตัวอักษรซ้ำเข้าไป เพื่อให้จดจำง่าย เช่นเว็บ Digg หรือ Tumblr

## หมายเหตุ

## อ้างอิง

## แหล่งข้อมูลอื่น

* เว็บไซต์ทางการ 

หมวดหมู่:ก่อตั้งในปี พ.ศ. 2547
หมวดหมู่:เว็บไซต์แบ่งปันรูปภาพ
หมวดหมู่:การประมวลสารสนเทศทางสังคม
หมวดหมู่:ยาฮู!
หมวดหมู่:เว็บ 2.0
หมวดหมู่:บริการเครือข่ายสังคม
หมวดหมู่:บริการรับฝากวีดิทัศน์
หมวดหมู่:ซอฟต์แวร์บนไอโอเอส
หมวดหมู่:ซอฟต์แวร์บนแอนดรอยด์
หมวดหมู่:การควบรวมและเข้าซื้อกิจการในปี พ.ศ. 2548
แมจิก จอห์นสัน

**เออร์วิน "แมจิก" จอห์นสัน** () เกิดเมื่อวันที่ 14 สิงหาคม ค.ศ. 1959 เป็นนักบาสเกตบอลชาวอเมริกัน เขาเป็นนักบาสที่มีชื่อเสียงโด่งดังที่สุดคนหนึ่งในลีกบาสเก็ตบอลอาชีพอย่าง เอ็นบีเอ 
ด้วยความสูงถึง 6 ฟุต 9 นิ้ว หนัก 255 ปอนด์ เออร์วิน จอห์นสัน เป็นผู้เล่นตำแหน่ง พอยต์การ์ด ที่ตัวสูงที่สุดคนหนึ่ง ทั้งที่โดยปกติแล้วตำแหน่งนี้เหมาะกับคนตัวเล็ก เพราะจำเป็นที่จะต้องเลี้ยงลูกครองบอล ซึ่งคนตัวสูงจะทำไม่ได้ดีนัก แต่สำหรับแมจิก จอห์นสันแล้ว มันไม่ใช่อุปสรรคสำหรับเขาเลย

ด้วยความสามารถของเขาที่หาจับตัวได้ยาก เออร์วิน จอห์นสัน ได้ฉายา *แมจิก* เพราะการที่สามารถควบคุมบอลได้คล่องแคล่วเหมือนคนตัวเล็ก ความสามารถที่ไม่มีใครเทียบได้ และ นิสัยอารมณ์ดี ทั้งหมดนี้จึงทำให้เขาเป็นฮีโร่ในดวงใจของเด็ก ๆ หรือเหล่านักบาสทั่วโลก

ในสมัยที่ แมจิก จอห์นสัน เล่นให้กับมหาวิทยาลัยอย่าง มหาวิทยาลัยมิชิแกนสเตต แมจิก จอห์นสัน เป็นคู่แข่งกับตำนานอีกคนอย่าง แลร์รี เบิร์ด ทั้งคู่สู้กันมาตั้งแต่เกมระดับ เอ็นซีดับเบิลเอ (NCAA ลีกระดับมหาวิทยาลัย) จนกระทั่งไปถึง เอ็นบีเอ โดย แมจิก จอห์นสัน ถูกดราฟท์โดยทีมลอสแอนเจลิสเลเกอส์

ในปี 1991 เขาออกมาประกาศว่าเขาเป็นหนึ่งในผู้ที่ติดเชื้อเอชไอวี พร้อมยอมรับว่ามีเพศสัมพันธ์กับหญิงสาวมากหน้าหลายตา แต่ภรรยาและลูกของเขามีผลการตรวจเลือดเป็นลบ (Negative) จากนั้นก็เขาได้ประกาศรีไทร์ ปัจจุบันเขายังมีร่างกายแข็งแรง และยังทำหน้าที่รณรงค์การป้องกันโรคเอดส์ตลอดมา

## รางวัลเกียรติยศ
* พาทีมสหรัฐอเมริกาคว้าเหรียญทองโอลิมปิก
* พาทีม เลเกอรส์คว้าแชมป์ 5 สมัย
* ได้รางวัล เอ็นบีเอ ไฟนอล เอ็มวีพี 3 ครั้ง
* เอ็นบีเอ เอ็มวีพี 3 ครั้ง
* ติดทีม ออล สตาร์ 12 ครั้ง
* ออล สตาร์ เอ็มวีพี 2 ครั้ง
* ถูกคัดเลือกให้เป็นหนึ่งใน 50 นักบาสยอดเยี่ยมในประวัติศาสตร์ของ เอ็นบีเอ

## อ้างอิง

หมวดหมู่:นักบาสเกตบอลชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากแลนซิง (รัฐมิชิแกน)
หมวดหมู่:นักธุรกิจอสังหาริมทรัพย์ชาวอเมริกัน
หมวดหมู่:ศิษย์เก่าจากมหาวิทยาลัยมิชิแกนสเตต
หมวดหมู่:ผู้เล่นลอสแอนเจลิสเลเกอส์
หมวดหมู่:พอยต์การ์ด
หมวดหมู่:ผู้ติดเชื้อเอชไอวี
หมวดหมู่:เจ้าของทีมฟุตบอลในเมเจอร์ลีกซอกเกอร์
เหลืองคีรีบูน

**เหลืองคีรีบูน** ( Nees; อังกฤษ: Lollypops)เป็นพืชในเขตกึ่งร้อน มีสีเขียวตลอดปี ดอกช่อสีเหลือง ออกดอกในช่วงอากาศอบอุ่น เป็นไม้ประดับที่นิยมใช้ในการจัดสวน

## อ้างอิง

* ITIS 34350 

หมวดหมู่:ไม้ดอกไม้ประดับ
หมวดหมู่:วงศ์เหงือกปลาหมอ
ญาบิร

**อะบูมูซา ญาบิร บินฮัยยาน** ที่ชาวตะวันตกเรียกว่า เกเบอร์ (Geber) ขึ้นชื่อลือชาว่าเป็นบิดาแห่งเคมี ท่านเป็นนักเคมีที่ยิ่งใหญ่มาก ตำราชื่อ Kitab al-Kimya, Kitab al-Sab'een เป็นตำราถูกแปลเป็นภาษาของยุโรปหลายภาษา เช่น ภาษาลาติน ภาษาฮีบรู ภาษาอังกฤษ ภาษาเยอรมัน ภาษาฝรั่งเศส มีอิทธิผลต่อนักเคมีชาวยุโรปต่อมาอีกหลายศตวรรษ 

ญาบิร บินฮัยยานเกิดราวปี ค.ศ. 721 และเสียชีวิตในเมืองกูฟะหฺ ประเทศอิรักราวปี ค.ศ. 815 (บ้างก็ว่า 803) หลังจากเกิดมาได้ไม่นาน บิดาของเขา ซึ่งพัวพันกับการก่อกบฏล้มรัฐเคาะลีฟะฮ์อุมัยยะฮ์ ก็ถูกประหารชีวิต ญาบิรถูกส่งไปแผ่นดินอาระเบีย ที่นั่นเขาได้เข้านับถือมัซฮับชีอะหฺ และเข้าสมัครเป็นลูกศิษย์ของอิมามญะอฺฟัร อัศศอดิก ในเมืองมะดีนะหฺ เนื่องจากท่านมีความสนใจในเรื่องเคมีและคณิตศาสตร์เป็นทุนเดิม อิมามญะอฺฟัรจึงประสิทธิ์ประสาทวิชาของนบีมุฮัมมัดที่ไม่เคยเผยแพร่ให้ใครมาก่อนแก่ญาบิร จนได้กลายเป็นนักวิทยาศาสตร์ที่เด่นที่สุดในสมัยนั้น และภายหลังได้กลายเป็นนักเคมีแห่งราชสำนักของฮารูน อัรรอชีด 

ญาบิร บินฮัยยานได้แต่งหนังสือและบทบันทึกเกี่ยวกับเคมี และวิทยาศาสตร์รวมทั้งหมดราว 2,000 เล่ม ในวิทยาการต่าง ๆ รวมทั้งแผนที่ ซึ่งส่วนหนึ่งเป็นบันทึกข้อมูลที่เขาเรียนรู้มาจากท่านอิมามญะอฺฟัร และส่วนหนึ่งแปลจากภาษาสันสกฤต ชาวยุโรปได้เริ่มแปลหนังสือของเขาเป็นภาษาละตินในช่วงคริสต์ศตวรรษที่ 11 และ 13 หลายเล่ม และเป็นที่ยอมรับว่าเป็นหนังสือที่เขียนได้ดีมาก และกว่าจะหาผู้ที่เขียนได้เทียมเท่าก็อีก 8 ศตวรรษต่อมา 

แม้ว่าเขาจะลือชื่อว่าเป็นบิดาแห่งแห่งนักเคมีอาหรับเปอร์เซีย แต่นักวิชาการเชื่อว่า บุคคลที่อยู่เบื้องหลังเขาก็คือยอดอัจฉริยะ นั่นคือท่านอิมามญะอฺฟัร ผู้เป็นปรมาจารย์

## ตำราและการแปล

* M. Berthelot: La chimie au moyen age (vol. 3,L'alehimie arabe, Paris,1893. The Arabic text of a few of Jabir's writings is edited by Octave Houdas. French translation, p. 126-224. See E. J.Holmyard's criticism in Isis, XI, 479-499, 1924).
* Ernst Darmstaedter: Die Alehemie des Geber (212 p., 10pl.; Berlin, 1922. German translation of the Latin treatises ascribed to Geber;reviewed by J. Ruska in Isis, V, 451-455, concluding that these Latin treatisesare apocryphal); Liber misericordiae Geber. Eine lateinisehe ubersetzung desgrosseren Kitab al-rahma (Archive fur Gesehichte der Medizin, vol. 17,181-197, 1925; Isis, VIII, 737).

หมวดหมู่:ชาวอาหรับ
หมวดหมู่:นักเคมี
รีกา

thumb|250px|ทัศนียภาพกรุงรีกาจากโปสต์การ์ดในปี พ.ศ. 2443
**รีกา** (, ) เป็นเมืองหลวงของประเทศลัตเวีย ตั้งอยู่ริมฝั่งทะเลบอลติก บนปากแม่น้ำเดากาวา (Daugava) มีพิกัดภูมิศาสตร์อยู่ที่ละติจูด 56°58′เหนือ กับลองจิจูด 24°8′ตะวันออก กรุงรีกาเป็นเมืองใหญ่ที่สุดในกลุ่มรัฐบอลติก และเป็นศูนย์กลางวัฒนธรรม การศึกษา การเมืองการปกครอง ธุรกรรม พาณิชยกรรม และอุตสาหกรรมในแถบนี้

นอกจากนี้ ศูนย์ประวัติศาสตร์รีกา (Historic Centre of Riga) ยังได้รับการประกาศจากองค์การยูเนสโกให้เป็นแหล่งมรดกโลกด้วย
## อ้างอิง

## แหล่งข้อมูลอื่น
*Riga Municipality portal 
*

หมวดหมู่:เมืองในประเทศลัตเวีย
หมวดหมู่:เมืองหลวงในทวีปยุโรป
หมวดหมู่:แหล่งมรดกโลกทางวัฒนธรรม
หมวดหมู่:เมืองหลวงทางวัฒนธรรมของยุโรป
ทาลลินน์

**ทาลลินน์** (, ; ; เยอรมันและ) เป็นเมืองหลวงและเมืองท่าหลักของประเทศเอสโตเนีย ตั้งอยู่บนชายฝั่งทะเลบอลติกทางด้านเหนือของประเทศ อยู่ห่างจากกรุงเฮลซิงกิ (เมืองหลวงของประเทศฟินแลนด์) 80 กิโลเมตร

## ภูมิศาสตร์
**กรุงทาลลินน์**ตั้งอยู่ริมชายฝั่งใต้ของอ่าวฟินแลนด์ ในภาคกลางตอนบนของประเทศเอสโตเนีย ทะเลสาบที่ใหญ่ที่สุดในกรุงทาลลินน์คือ ทะเลสาบอือเลมิสเต (Lake Ülemiste) (มีพื้นที่ 9.6 ตารางกิโลเมตร) ซึ่งเป็นแหล่งน้ำจืดหลักของเมืองที่ใช้ในการอุปโภคบริโภค ทะเลสาบฮาร์กู (Lake Harku) เป็นทะเลสาบแห่งที่ 2 ภายในเขตแดนของกรุงทาลลินน์ มีพื้นที่ 1.6 ตารางกิโลเมตร 

จุดสูงสุดของกรุงทาลลินน์มีความสูง 64 เมตรจากระดับน้ำทะเล ตั้งอยู่ในเขต Nõmme ทางทิศตะวันตกเฉียงใต้ของเมือง

เมืองนี้ความยาวของชายฝั่งทะเล 46 กิโลเมตร ประกอบด้วย 3 คาบสมุทร คือ คาบสมุทรโคปลี (Kopli peninsula) คาบสมุทรปัลยัสซารี (Paljassaare peninsula) และคาบสมุทรคาคูเม (Kakumäe peninsula)

## เขตการปกครอง
กรุงทาลลินน์แบ่งออกเป็น **8 เขต (administrative districts - ''linnaosad'')**

## หมายเหตุ

## อ้างอิง

หมวดหมู่:เมืองหลวงในทวีปยุโรป
หมวดหมู่:เมืองในประเทศเอสโตเนีย
หมวดหมู่:เมืองหลวงทางวัฒนธรรมของยุโรป
หมวดหมู่:แหล่งมรดกโลกทางวัฒนธรรม
วิลนีอัส

**วิลนีอัส** (, ; , ) เป็นเมืองหลวงและเมืองที่ใหญ่ที่สุดของประเทศลิทัวเนีย มีประชากร 592,389 (ณ ค.ศ. 2022) ประชากรในเขตมหานคร (ซึ่งขยายตัวออกไปเกินขอบเขตของเมือง) มีประมาณ 706,832 คน (ณ ค.ศ. 2019) ในขณะที่ข้อมูลจากกองทุนประกันสุขภาพวิลนีอัสระบุว่ามีผู้อยู่อาศัยถาวร 732,421 คนในเขตเทศบาลนครวิลนีอัสและเขตเทศบาลเขตวิลนีอัสรวมกัน (ณ เดือนตุลาคม ค.ศ. 2020) วิลนีอัสตั้งอยู่ทางภาคตะวันออกเฉียงใต้ของลิทัวเนีย เป็นเมืองที่ใหญ่ที่สุดเป็นอันดับที่สองในบรรดารัฐบอลติก และเป็นที่ตั้งของรัฐบาลลิทัวเนียและเทศบาลเขตวิลนีอัส

วิลนีอัสจัดเป็นนครโลกระดับแกมมาจากผลการศึกษาของเครือข่ายวิจัยโลกาภิวัตน์และนครโลก และเป็นที่รู้จักจากสถาปัตยกรรมในย่านเมืองเก่าซึ่งยูเนสโกได้ประกาศให้เป็นแหล่งมรดกโลกใน ค.ศ. 1994 ก่อนสงครามโลกครั้งที่สอง วิลนีอัสเป็นหนึ่งในศูนย์กลางชาวยิวที่ใหญ่ที่สุดในยุโรป อิทธิพลยิวที่มีต่อเมืองนี้ทำให้เกิดชื่อเล่นว่า "เยรูซาเลมแห่งลิทัวเนีย" นโปเลียนเรียกเมืองนี้ว่า "เยรูซาเลมทางเหนือ" ในขณะที่เดินทัพผ่านลิทัวเนียใน ค.ศ. 1812 ใน ค.ศ. 2009 วิลนีอัสเป็นเมืองหลวงทางวัฒนธรรมของยุโรปร่วมกับลินทซ์ในประเทศออสเตรีย ใน ค.ศ. 2021 นิตยสาร *[[นิตยสารเอฟดีไอ|เอฟดีไอ]]* ได้จัดให้วิลนีอัสเป็นหนึ่งในเมืองแห่งอนาคตระดับโลก ซึ่งหมายความว่าเป็นหนึ่งในเมืองที่มีความคิดก้าวหน้ามากที่สุดและมีศักยภาพสูงที่สุดในโลก

## อ้างอิง

หมวดหมู่:เมืองหลวงในทวีปยุโรป
หมวดหมู่:เมืองในประเทศลิทัวเนีย
หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกในประเทศลิทัวเนีย
หมวดหมู่:เมืองหลวงทางวัฒนธรรมของยุโรป
ยะฮ์ยา

**ยะฮ์ยา อิบน์ ซะกะรียา** () ซึ่งระบุเป็นไทยว่า ยอห์นผู้ให้บัพติศมาในศาสนาอิสลามเป็นนบีของอัลลอฮ์ที่ถูกส่งมาเพื่อนำทางชาวอิสราเอล ชาวมุสลิมเชื่อว่าท่านเป็นพยานถึงพระวจนะของอัลลอฮ์ที่จะประกาศการมาของอีซา อัลมะซีห์ (พระเยซูคริสต์)

นบียะฮ์ยา ถูกกล่าวถึง 5 ครั้งในอัลกุรอาน

## การประสูติ
ในอัลกุรอาน อัลลอฮ์ทรงกล่าวถึงการดุอาอ์อย่างต่อเนื่องของนบีซะกะรียา เพื่อให้พระองค์ทรงให้บุตรชาย ภรรยาของนบีซะกะรียา เป็นหมัน ดังนั้นการมีลูกจึงดูเหมือนเป็นไปไม่ได้  เป็นของขวัญจากอัลลอฮ์ นบีซะกะรียาได้รับลูกชายคนหนึ่งชื่อ ยะฮ์ยา ซึ่งเป็นชื่อที่เลือกสรรมาเป็นพิเศษสำหรับเด็กคนนี้คนเดียว ตามดุอาอ์ของนบีซะกะรียา อัลลอฮ์ทรงสร้างยะฮ์ยา และ อีซา ซึ่งตามตัฟซีร ให้เกิดในอีกหกเดือนต่อมา  ต่ออายุสารของอัลลอฮ์ซึ่ง ชาวอิสราเอลทำให้บิดเบือน

คัมภีร์กุรอานอ้างว่ายะฮ์ยาเป็นคนแรกที่ได้รับชื่อนี้ (อัลกุรอาน 19:7) แต่เนื่องจากชื่อ โยฮันนา เกิดขึ้นหลายครั้งก่อนยะฮ์ยา  อายะฮ์นี้หมายถึงความเห็นพ้องของนักวิชาการอิสลามว่า "ยะฮ์ยา" ไม่ใช่ชื่อเดียวกับ "โยฮัน"  หรือถึง เรื่องราวในพระคัมภีร์ไบเบิล กล่าวถึงการตั้งชื่อ อันน่าอัศจรรย์ ของยอห์น ซึ่งเล่าว่าเขาเกือบจะได้รับการตั้งชื่อว่า "เศคาริยาห์" (กรีก: Ζαχαρίας)  ตามชื่อบิดาของเขา เนื่องจากไม่มีใครในสายเลือด ของบิดาท่าน คือ นบีซะกะรียา (หรือที่รู้จักในชื่อ เศคาริยาห์) ได้รับการขนานนามว่า "ยอห์น" ("โยฮานัน"/"โยอันเนส") ต่อหน้าท่าน  ตามที่อัลกุรอานกล่าวว่า:
## ความเป็นนบี
นบียะฮ์ยาได้รับพระบัญชาให้ยึดมั่นในพระคัมภีร์และได้รับสติปัญญาจากอัลลอฮ์ในขณะที่ยังเป็นเด็ก  ท่านบริสุทธิ์และเคร่งศาสนา และดำเนินชีวิตด้วยดีต่อพระพักตร์อัลลอฮ์ ท่านมีความกตัญญูกตเวทีต่อบิดามารดาของท่าน และไม่หยิ่งยโสหรือดื้อรั้น การอ่านและทำความเข้าใจพระคัมภีร์ของนบียะฮ์ยาเมื่อยังเป็นเด็ก เหนือกว่านักวิชาการชาวยิวที่ยิ่งใหญ่ที่สุดในยุคนั้นด้วยซ้ำ  นักตัฟซีรอธิบายว่า นบีอีซา ส่งนบียะฮ์ยา ออกไปพร้อมกับสาวก 12 คน  ผู้ประกาศสารก่อนที่นบีอีซาจะเรียกสาวกของท่านเอง  อัลกุรอานกล่าวว่า:ยะฮ์ยาเป็นนบีในยุคโบราณ  ผู้ซึ่งอัลลอฮ์ทรงยกย่องอย่างสูงส่งสำหรับการประณามทุกสิ่งที่เป็นบาปอย่างกล้าหาญ นอกจากนี้ คัมภีร์อัลกุรอานยังกล่าวถึงความกตัญญูและความรักอันอ่อนโยนของนบียะฮ์ยา ตลอดจนทัศนคติที่ถ่อมตนต่อชีวิต ซึ่งทำให้เขาได้รับความบริสุทธิ์แห่งชีวิต

ตามความเชื่อของอิสลาม นบียะฮ์ยา เคยไปที่อัลหะรอมุชชะรีฟ (เนินพระวิหาร) เพื่อกล่าวคำเทศนาของท่าน 
## การลอบสังหาร
ในช่วงของนบียะฮ์ยา ความขัดแย้งเกิดขึ้นระหว่างท่านกับเฮโรด อันทิพาส ซึ่งต้องการหย่ากับภรรยาคนแรกของท่านและรับน้องสะใภ้คนก่อนของท่านมาเป็นภรรยา  นบียะฮ์ยา เตือนว่าการแต่งงานอาจเป็นการร่วมประเวณีระหว่างพี่น้องและไม่เห็นด้วยกับการแต่งงาน หลังจากนั้น เฮโรด อันทิพาสได้คุมขังนบียะฮ์ยา  จากนั้น นบียะฮ์ยาก็ถูกประหารชีวิต   เชื่อว่าศีรษะของนบียะฮ์ยาอยู่ภายในมัสยิดอุมัยยะฮ์ ในดามัสกัส   
## มรดก
ในศาสนาอิสลาม นบียะฮ์ยาทักทายนบีมุฮัมมัด ในคืนอิสรออ์ และมิห์รอจญ์ พร้อมด้วยนบีอีซา (พระเยซู) บนชั้นฟ้าชั้นที่สอง  เรื่องราวของนบียะฮ์ยายังเล่าให้กษัตริย์แห่งอบิสซิเนีย ฟังระหว่างที่ชาวมุสลิมอพยพไปยังอบิสซีเนีย  ตามคัมภีร์อัลกุรอาน นบียะฮ์ยาคือผู้ที่อัลลฮ์ทรงส่งสันติภาพมาในวันที่ท่านเกิดและวันที่ท่านตาย  จากคำกล่าวของอัสซุยูตีย์ อิบรอฮีมระบุว่าตั้งแต่สร้างโลก สวรรค์และโลกต่างร่ำไห้เพียงสองคน คือยะฮ์ยาและฮุซัยน์   ตามหะดีษ มุฮัมมัดกล่าวว่า: "*บุตรของอาดัมทุกคนจะมาในวันกิยามะฮ์ และเขาจะมีบาปของเขา ยกเว้นยะฮ์ยา อิบน์ ซะกะรียา"*  ชาวมุสลิมหลายคนเปรียบเทียบยะฮ์ยาเหมือนฮุซัยน์ 
## อ้างอิง
หมวดหมู่:นบี
แอตแลนตา ฮอกส์

**แอตแลนต้า ฮอกส์** เป็นทีมบาสเกตบอลในลีก เอ็นบีเอ ตั้งอยู่ที่ แอตแลนต้า รัฐจอร์เจีย

## ประวัติ
เดิมทีทีมแอตแลนตา ฮอกส์  ไม่ได้ตั้งอยู่ที่ แอตแลนต้า ทีมนี้ถูกก่อตั้งในปี ค.ศ. 1946 ภายในเขตเมือง 3 เมืองติดกัน(ไทร-ซิตี้)ของเมือง ดาเวนพอร์ท (รัฐไอโอวา) และเมืองโมลีนกับเมืองร็อคไอส์แลนด์ (รัฐอิลลินอย)  โดยใช้ชื่อว่า **ไทร-ซิตี้ แบลคฮอกส์** ก่อนที่จะย้ายไปเมืองมิลวอกี ใน ค.ศ. 1951 โดยเปลี่ยนชื่อจาก *แบล็คฮอกส์* ไปเป็น *ฮอกส์* และก็ย้ายไปอยู่ที่ เซนต์หลุยส์ ในปี ค.ศ. 1955 ก่อนจะย้ายไปอยู่ที่เมือง แอตแลนต้า ในปัจจุบันตั้งแต่ปี ค.ศ. 1968-ปัจจุบัน

## โค้ช
*ริชชี่ กัวริน 1968-1971
*ค็อตตอน ฟิตส์ซิมมอน 1972-1975
*จีน ทอมอเลน 1975
*ฮิวบี้ บราวน์ 1976-1980
*ไมค์ เฟรตเทลโล 1980
*เควิน ลาฟเฮอรี่ 1981-1982
*ไมค์ เฟรตเทลโล (ครั้งที่ 2) 1983-1989
*บ็อบ เวียส 1990-1992
*เลนนี วิลเก็นส์ 1993-1999
*รอน ครูเกอส์ 2000-2002
*เทอรี่ สต็อตส์ 2002-2003
*ไมค์ วู้ดสัน 2004-ปัจจุบัน

## สนาม
*อเล็คซานเดอ คอลิเซียม 1968-1971
*เดอะ ออมนี 1972-1996
*จอเจีย โดม 1997-1998
*แม็คโดนัล เซ็นเตอร์ 1997-1998
*ฟิลลิป อารีน่า 1999-ปัจจุบัน

## เสื้อนักกีฬาที่รีไทร์

*เบอร์ 9 บ็อบ เพททิท ปี 1954-1964
*เบอร์ 21 โดมินิค วิลกิ้นส์ 1982-1993
*เบอร์ 23 ลู ฮัดสัน 1966-1976

## นักกีฬาที่ติด ฮอลออฟเฟม
รายชื่อนักกีฬาที่ติด ฮอลออฟเฟม
*วอลท์ เบลลามี่ 1970-1973
*คอนนี่ ฮอวกิ้นส์ 1975
*โมเซส มาโลน 1988-1990
*พีต มาราวิช 1970-1973
*เลนนี่ วิลกิ้นส์ (โค้ช) 1993-1999

## สถิติฤดูกาลที่ดี/แย่ที่สุด

*ดี - 1986 , 1993 (ชนะ 57 แพ้ 25)
*แย่ - 2000 (ชนะ 25 แพ้ 57)

อแตลแนตา ฮอกส์
หมวดหมู่:สโมสรกีฬาที่ก่อตั้งในปี พ.ศ. 2489
มุฮัมมัด อิบน์ มูซา อัลเคาะวาริซมี

**มุฮัมมัด อิบน์ มูซา อัลเคาะวาริซมี** () หรือ **โมแฮมแมด เบน มูซอ ฆวอแรซมี** (; ประมาณ ค.ศ. 780–850) เป็นนักวิทยาศาสตร์ นักคณิตศาสตร์ นักดาราศาสตร์ นักโหราศาสตร์ นักภูมิศาสตร์ อีกทั้งยังเป็นนักเขียนและนักแปล

## ประวัติ
[thumb|150px|อัลเคาะวาริซมี บน[แสตมป์ของสหภาพโซเวียต ในโอกาสระลึกถึงชาตกาลครบรอบ 1,200 ปี]]
อัลเคาะวาริซมี เกิดในคอวาริซมฺ เขตการปกครองคุรอซาน ในเปอร์เซีย (ปัจจุบันมีชื่อว่าคีวา อยู่ในอุซเบกิสถาน) มีความเห็นที่แตกต่างกันในเรื่องช่วงชีวิตของเขา บ้างก็ว่า เกิด ค.ศ. 780 และตาย ค.ศ. 840 ภาษาดั้งเดิมของเขาน่าจะเป็นภาษาเปอร์เซีย แต่งานเขียนของเขา เท่าที่ทราบ เขียนในภาษาอาหรับเท่านั้น หนังสือที่เขียนส่วนใหญ่เกี่ยวกับคณิตศาสตร์ ภูมิศาสตร์และแผนที่ ดาราศาสตร์ ปฏิทินและเวลา นาฬิกาและแอสโตรแลบ

ชีวิตในวัยเยาว์ไม่เป็นที่ทราบกันมากนัก ทราบว่ามีชื่อเสียงอยู่ในสมัยอัลมะอ์มูน แห่งราชวงศ์อับบาซียะห์  ซึ่งได้สนับสนุนงานวิชาการเป็นอย่างสูงได้ตั้งสถาบันการเรียนรู้และห้องสมุดมีชื่อว่า ดาร อัลฮิกมะหฺ (ทำเนียบแห่งปัญญา) มีนักปรัญาและนักวิทยาศาสตร์ทำงานค้นคว้าและแปลตำราจากภาษากรีก ภาษาละติน และภาษาฮินดี ซึ่งนับเป็นห้องสมุดแห่งแรกของโลก  หลังจากห้องสมุดในอเล็กซานเดรีย มีการสะสมงานที่สำคัญๆ ของโรมันมากมาย  และได้มีการสร้างหอดูดาวขึ้นมา

อัลเคาะวาริซมีและคณะเช่น ผู้คนในตระกูลมูซา เป็นนักวิชาการของสถาบันการเรียนรู้แห่งแบกเดด งานส่วนหนึ่งคืองานแปลและศึกษาต้นฉบับงานทางวิทยาศาสตร์ของกรีก อัลเคาะวาริซมีได้เขียนตำราเสนอแก่ คอลีฟะหฺอัลมะอ์มูนหลายฉบับ เช่น ตำราทางคณิตศาสตร์ชื่อ "ฮิซาบ อัลญับริ วะ อัลมุกอบะละหฺ" ซึ่งเป็นผลงานที่มีชื่อเสียงมากของอัลเคาะวาริซมี ชื่อของตำรานี้เป็นที่มาของคำว่า "Algebra" หรือ พีชคณิต คำว่า อัลญับรฺ หมายถึง การกลับคืนค่า (Restoring) เป็นกระบวนการทำให้ค่าทั้งสองข้างของสมการ มีค่าเท่ากัน และคำว่า อัลมุกอบะละหฺ หมายถึง การเปรียบเทียบ ทั้งสองข้างของสมการซึ่งมีค่าเท่ากัน

## สิ่งสืบเนื่อง
ศัพท์ Algebra (พีชคณิต) นั้นมีรากศัพท์มาจากชื่อหนังสือ Al-Jabr wa-al-Muqabilah ของเขา ซึ่งอัลเคาะวาริซมีได้รับการยกย่องให้เป็นบิดาของพีชคณิตอีกด้วย นอกจากนั้นหนังสือ Liber Algoritmi de numero Indorum ทำให้เกิดศัพท์ algorithm (อัลกอริทึม) ขึ้นในคณิตศาสตร์ 

นอกจากนี้แล้ว อัล คอวาริศมียังได้สร้างตารางค่า sine,เริ่มใช้ ระบบเลขฐานสิบ, ศึกษาระบบรูปทรงภาคตัดกรวย (conic section), calculus of 2 error, ใช้เลข 0 เป็นทศนิยม เป็นต้น ตำราของท่านใช้ในสถาบันต่าง ๆ ถึงปี 1600

## ผลงาน
# ฮิซาบ อัลญับริ วะ อัลมุกอบะละหฺ (การคำนวณโดยหักออกและบวกเข้ามาใหม่) มีชื่อในภาษาละตินว่า Liber algebrae et almucabala 
# กิตาบ อัลญัมอิ วะ อัตตัฟรีก บิ อัลฮีซาบ อัลฮินดีย์ (หนังสือของอัลกอริตมีว่าด้วยเรื่องคณิตศาสตร์อินเดีย)  ซึ่งต้นฉบับภาษาอาหรับหายไป  มีฉบับแปล มีชื่อในภาษาละตินว่า Liber Algoritmi de numero Indorum ซึ่งเป็นที่มาของคำว่า อัลกอริทึม (Algorithm)  ที่หมายถึงขั้นตอนวิธีการแก้ปัญหาทางคณิตศาสตร์ ในตำราเล่มนี้ได้พูดถึง ระบบตัวเลข 1 ถึง 10 การใช้ทศนิยมและการใช้เลขศูนย์ 
# กิตาบ สูเราะหฺ อัลอัรฎิ (หนังสือรูปร่างธรณี) เป็นตำราทางภูมิศาสตร์ มีตาราง และแผนที่  
# อิสติครอจญ์ ตารีค อัลยะฮูด (เกี่ยวกับปฏิทินยิว)
# กิตาบ อัตตารีค (หนังสือประวัติศาสตร์)
# กิตาบ อัรรุคมาต (หนังสือนาฬิกาอาทิตย์)
# อัลญัลรุ้ วัลมุกอบละฮุ (หนังสือ การแก้สมการกำลังสอง)

## อ้างอิง

หมวดหมู่:นักวิทยาศาสตร์มุสลิม
หมวดหมู่:นักคณิตศาสตร์
หมวดหมู่:นักวิทยาศาสตร์
หมวดหมู่:บุคคลที่เกิดในคริสต์ศตวรรษที่ 8
หมวดหมู่:บุคคลที่เสียชีวิตในคริสต์ศตวรรษที่ 9
หมวดหมู่:ชาวอุซเบกิสถาน
ความหมายโดยนัย

**ความหมายโดยนัย** หรือ **ความหมายนัยประหวัด** หมายถึง ความหมายของคำ หรือข้อความ ในแง่มุมอื่น ๆ ที่มิใช่ความหมายหลักหรือความหมายที่รู้กันโดยทั่วไป เรียกอีกอย่างหนึ่งว่า "ความหมายแฝง" นั่นเอง

อนึ่ง คำว่า "นัย" นั้นหมายถึง ข้อสำคัญ, ความ, ความหมาย, แนว, ทาง หรือ แง่

## ดูเพิ่ม
* อุปมา
* อุปไมย

หมวดหมู่:ภาษา
ศิลาจารึก

**ศิลาจารึก** เป็นวรรณกรรมชนิดลายลักษณ์อักษรอย่างหนึ่ง อาศัยการบันทึกบนเนื้อศิลา ทั้งชนิดเป็นแผ่น และเป็นแท่ง โดยใช้โลหะแหลมขูดเนื้อศิลาให้เป็นตัวอักษร เรียกว่า จาร หรือ การจารึก ศิลาจารึกมีคุณค่าในเชิงบันทึกทางประวัติศาสตร์ ผู้จารึกหรือผู้สั่งให้มีศิลาจารึกมักจะเป็นผู้มีอำนาจ มิใช่บุคคลทั่วไป เนื้อหาที่จารึกมีความหลากหลายตามความประสงค์ของผู้จารึก เช่น บันทึกเหตุการณ์ บันทึกเรื่องราวในศาสนา บันทึกตำรับตำราการแพทย์และวรรณคดีเป็นต้น

จารึกบนแท่งศิลานั้นมีความคงทนและ คงสภาพอยู่ได้นับพัน ๆ ปี ด้วยเหตุนี้ นักประวัติศาสตร์และนักภาษาศาสตร์จึงสามารถสืบสานความรู้ย้อนไปได้นับพัน ๆ ปี โดยเฉพาะความรู้ด้านอักษรและภาษา ซึ่งมีการเปลี่ยนแปลงเรื่อยมา

ศิลาจารึกสำคัญ ๆ เช่น
* จารึก "สฺยํกุก" ที่ระเบียงภาพปราสาทนครวัด อันเป็นแหล่งความรู้ที่สำคัญอย่างหนึ่ง เกี่ยวกับที่มาและความหมายของคำว่า สยาม
* ศิลาโรเซตตา พบที่เมืองโรเซ็ตตา ประเทศอียิปต์ เป็นจารึก 3 ภาษา นับเป็นกุญแจสำคัญที่ช่วยให้นักภาษาศาสตร์สามารถอ่านความหมายของอักษรภาพอียิปต์โบราณได้สมบูรณ์ขึ้นอย่างมาก

## ศิลาจารึกประเทศไทย
thumb|upright|ศิลาจารึก
ศิลาจารึกเก่าที่สุดที่ค้นพบในประเทศไทยเท่าที่มีหลักฐานทางศักราชปรากฏอยู่ด้วย คือ “จารึกเขาน้อย” พบที่วัดเขาน้อยสีชมพู อำเภออรัญประเทศ จังหวัดสระแก้ว สร้างขึ้นใน พ.ศ. 1180 เขียนเป็นภาษาสันสกฤตและเขมรโดยใช้อักษรปัลลวะ

การจัดทำศิลาจารึกในยุคกรุงสุโขทัยนับว่าค่อนข้างแพร่หลาย โดยจารึกที่ค้นพบและอ่านแล้วมีไม่น้อยกว่า 100 หลัก หลักที่สำคัญ เช่น
* จารึกพ่อขุนรามคำแหง (จารึกหลักที่ 1) นับเป็นศิลาจารึกภาษาไทยยุคแรก ๆ บอกเล่าเหตุการณ์ในสมัยสุโขทัย
* จารึกวัดศรีชุม (จารึกหลักที่ 2)
* จารึกนครชุม (จารึกหลักที่ 3)
* จารึกวัดป่ามะม่วง (ภาษาเขมร) (จารึกหลักที่ 4)
* จารึกวัดป่ามะม่วง (ภาษาไทย) หลักที่ 1 (จารึกหลักที่ 5)
* จารึกวัดป่ามะม่วง (ภาษาบาลี) (จารึกหลักที่ 6)
* จารึกวัดป่ามะม่วง (ภาษาไทย) หลักที่ 2 (จารึกหลักที่ 7)
* จารึกวัดเขาสุมนกูฏ (จารึกหลักที่ 8)
* จารึกกฎหมายลักษณะโจร (จารึกหลักที่ 38)
* จารึกปู่ขุนจิดขุนจอด (จารึกหลักที่ 45)

## อ้างอิง

## แหล่งข้อมูลอื่น

* Funerary Stela 


หมวดหมู่:จารึก
ศึกชิงจ้าวยุทธภพ

**ศึกชิงจ้าวยุทธภพ** (天下一武道会, *เทนกะอิจิบุโดไก*, ความหมายตามตัวอักษร: การแข่งขันศิลปะการต่อสู้ของผู้ที่แข็งแกร่งที่สุดในใต้หล้า) เป็นชื่อของเหตุการณ์ในการ์ตูนเรื่องดราก้อนบอล โดยเป็นการจัดการแข่งขันหาผู้ที่แข็งแกร่งที่สุดในโลก จัดขึ้นทุก 5 ปี (โดยในภายหลังได้เปลี่ยนเป็นจัดขึ้นทุก 3 ปี) กฎกติกาการแข่งขัน โดยตัดสินแบบแพ้คัดออก หรือที่เรียกว่าทัวร์นาเมนต์ ตัดสินกันโดยล้มเกินกว่าสิบวินาที โดยผู้ที่ตกเวที หรือขอยอมแพ้ นอกจากนี้การฆ่าคู่ต่อสู้ โจมตีบริเวณดวงตา และการใช้อาวุธ ถือว่าเป็นข้อห้ามในการแข่งขัน

## การแข่งขัน
### ครั้งที่ 21
ครั้งที่ 21 ของการแข่งขัน เป็นครั้งแรกของการ์ตูนเรื่องดราก้อนบอล
:ผู้ชนะเลิศการแข่งขัน แจ๊คกี เชน (ผู้เฒ่าเต่า ปลอมตัวมาร่วมการแข่งขัน)

### ครั้งที่ 22
:ผู้ชนะเลิศการแข่งขัน เทนชินฮังชนะ โงกุนโดยทั้งคู่ตกมาจากท้องฟ้าพร้อมกัน แต่โงกุนโชคร้ายไปกับรถบรรทุกชนในช่วงที่ใกล้ถึงพื้น ทำให้ตกถึงพื้นก่อนเทนชินฮัง

### ครั้งที่ 23
ผู้ชนะเลิศการแข่งขัน ซุน โกคู ชนะ พิคโกโร่

**รอบแรก**

เทนชินฮัง ชนะ เถาไปไป (เวอร์ชันไซบอร์ก)

ซุน โกคู ชนะ จีจี้

พิกโกโร่ ชนะ คุริริน

เชน(คนที่พระเจ้าสิงร่างมา) ชนะ หยำฉา

**รอบรองชนะเลิศ**

ซุน โกคู ชนะ เทนชินฮัง

พิกโกโร่ ชนะ เชน

**รอบชิงชนะเลิศ**

ซุน โกคู ชนะ พิกโกโร่

### ครั้งที่ 24
ไม่มีข้อมูล

### เซลเกม
เซลได้จัดขึ้นโดยถ้าเซลชนะก็ได้ครองโลก
โดยมีพิคโกโร่และเท็นชินฮังสู้กับเซลร่าง1
เซลร่าง2 เบจิต้าและทรังคส์สู้ 
เซลร่างสมบูรณ์ โงกุนและโกฮังสู้
สุดท้ายโกฮังสู้จนชนะด้วยท่าพลังคลื่นเต่า

### ครั้งที่ 25
:ผู้ชนะเลิศการแข่งขัน มิสเตอร์ซาตาน ชนะ หมายเลข 18 หลังจากที่แอบตกลงจะจ่ายเงิน 20 ล้านเซนีให้หมายเลข 18 เพื่อรักษาหน้าและแกล้งให้ มิสเตอร์ซาตาน ชนะ 
:ผู้ชนะเลิศการแข่งขันรุ่นเด็กคือ ทรังส์ ชนะ ซุน โกเท็นแต่ที่ชนะก็เพราะทรังส์ได้ใช้ร่างซูเปอร์ไซย่าทำให้โกเท็นตกเวทีการประลองศึกชิงเจ้ายุทธภพ
:โกเท็น ก็ได้ใช้ร่างซูเปอร์ไซย่าเหมือนกัน แต่ถึงยังไง ทรังส์ก็ชนะไปในที่สุด

### ครั้งที่ 26
:ผู้ชนะเลิศการแข่งขัน มิสเตอร์ซาตาน ชนะ จอมมารบู หลังจากที่จอมมารบูยอมให้มิสเตอร์ซาตานชนะ

### ครั้งที่ 27
:ผู้ชนะเลิศการแข่งขัน มิสเตอร์ซาตาน ชนะ เนลีน

### ครั้งที่ 28
:ผู้ชนะเลิศการแข่งขัน มิสเตอร์ซาตาน

### ครั้งที่ 29

**รอบแรก**

ปัง ชนะ โม่เค็กโค่

ซุน โกคู ชนะ อุบุ

เบจิต้า ชนะ น็อค

ทรังคซ์ ชนะ ตุ๊ดซี่

คิลาโน่ ชนะ ชิคเก้น

โกเท็น แพ้ บู

**รอบรองชนะเลิศ**

ปัง ชนะ ซุน โกคู (สมมุติว่าปังชนะ)

เบจิต้า ชนะ ทรังคซ์

คิลาโน่ แพ้ บู 

**รอบชิงชนะเลิศ**

ปัง แพ้ เบจิต้า

เบจิต้า แพ้ บู

บู แกล้งแพ้ มร.ซาตาน

### เกร็ด
***หยำฉา** เป็นคนที่ไม่ค่อยมีโชคกับการแข่งขันศึกชิงจ้าวยุทธภพเอาเสียเลย เพราะเหยำฉาป็นฝ่ายพ่ายแพ้ในรอบชิง 8 คนสุดท้ายทุกครั้ง เนื่องจากเจอคู่ต่อสู้ที่ร้ายกาจทั้งสามครั้งที่ได้เข้ารอบ (2 ใน 3 นั้นก็เป็นแชมป์การแข่งขัน)

***ซุน โกคู** กลับตรงกันข้าม ในรอบชิงชนะเลิศ 8 คนสุดท้าย เขามักจะเจอคู่ต่อสู้คนแรกที่ไม่ค่อยจะมีฝีมือนักเมื่อเทียบกับคนอื่นๆ หรือความจริงอาจเป็นเพราะโกคูเก่งเกินไปก็ได้

*** มิสเตอร์ซาตาน**  ในความจริงมิสเตอร์ซาตานก็ไม่ได้มีฝีมือนักแต่ชนะเพราะว่ามีมิสเตอร์บู (บูร่างอ้วน) มาแข่งแล้วในบูร่างอ้วนมาล้มคนเก่งๆแล้วแกล้งแพ้จึงทำให้มีสเตอร์ซาตานชนะตลอด

*ในศึกชิงจ้าวยุทธภพนั้น**พิคโกโร่**ใช่ชื่อในการแข่งขันว่า*มารจูเนียร์* (มาโอจูเนียร์) เนื่องจากเพื่อไม่ให้เกิดความเข้าใจผิดกับจอมปีศาจพิคโกโร่บุกโลก

หมวดหมู่:ดราก้อนบอล
หงอคง

คำว่า **หงอคง** สามารถหมายถึง
* ซุน หงอคง ตัวละครเอกจากเรื่อง *[[ไซอิ๋ว]]*
* ซุน โกคู ตัวละครเอกจากเรื่อง *[[ดราก้อนบอล]]*
ไฮเจีย

thumb|ไฮเจีย เทพีแห่งสุขภาพอนามัย ความสะอาด และสุขลักษณะ

**ไฮเจีย** (; ) ตามความเชื่อของกรีก เป็นเทพีแห่งสุขภาพอนามัย ความสะอาด และสุขลักษณะ เป็นธิดาของอัสคลิปิอุส (Asclepius) ที่มีหน้าที่ในการรักษาโรคภัยไข้เจ็บ ไฮเจียจะมีหน้าที่ป้องกันการเจ็บไข้ได้ป่วย และการทำให้มีสุขภาพดีอย่างต่อเนื่อง

คำว่า Hygieia เป็นรากศัพท์ของหลายคำที่ใช้อักษรละติน เช่นคำว่า hygiene ในภาษาอังกฤษที่ความหมายว่าสุขภาพ

หมวดหมู่:เทพนิยายกรีก
หมวดหมู่:เทพเจ้ากรีก
ประยงค์ รณรงค์

**ประยงค์ รณรงค์** ผู้รับได้รางวัลแมกไซไซ สาขาผู้นำชุมชน พ.ศ. 2547 และรางวัลปราชญ์เกษตรของแผ่นดิน สาขาผู้นำชุมชน พ.ศ. 2551

## ประวัติ
ประยงค์ เกิดเมื่อวันที่ 24 สิงหาคม พ.ศ. 2480 ที่ตำบลพิปูน อำเภอฉวาง จังหวัดนครศรีธรรมราช สมรสกับนางแนบ รณรงค์ มีบุตร-ธิดา 5 คน จบการศึกษาชั้นประถมศึกษา จากโรงเรียนบ้านนาเส ตำบลนากะชะ อำเภอฉวาง

### การทำงาน
ประยงค์ ประกอบเกษตรกรรม คือ ทำสวนยางพารา สวนผลไม้ เป็นผู้นำการก่อตั้งกลุ่มเกษตรกรทำสวนยาง ตำบลไม้เรียง เมื่อปี พ.ศ. 2527 เป็นที่ปรึกษาคณะมนตรีความมั่นคงแห่งชาติ (คมช.) ปี พ.ศ. 2549 และได้รับการแต่งตั้งเป็นสมาชิกสภานิติบัญญัติแห่งชาติ พ.ศ. 2549

ประยงค์ ได้รับรางวัลแมกไซไซ สาขาผู้นำชุมชน พ.ศ. 2547 และรางวัลบุคคลดีเด่นของชาติ พ.ศ. 2549 รวมถึงรางวัลปราชญ์เกษตรของแผ่นดิน สาขาผู้นำชุมชน พ.ศ. 2551 และรางวัลอื่นๆ อีกหลายรางวัล

## ปริญญากิตติมศักดิ์
ประยงค์ รณรงค์ เป็นผู้ที่มีบทบาทสำคัญในด้านต่างๆ จนได้รับการมอบปริญญากิตติมศักดิ์ จากมหาวิทยาลัยหลายแห่ง ได้แก่
* **บัณฑิตกิตติมศักดิ์** มหาวิทยาลัยเทคโนโลยีราชมงคลศรีวิชัย
* **มหาบัณฑิตกิตติมศักดิ์** มหาวิทยาลัยรามคำแหง มหาวิทยาลัยเกษตรศาสตร์
* **ดุษฎีบัณฑิตกิตติมศักดิ์** มหาวิทยาลัยทักษิณ มหาวิทยาลัยราชภัฏนครศรีธรรมราช มหาวิทยาลัยธรรมศาสตร์ มหาวิทยาลัยวลัยลักษณ์ สถาบันบัณฑิตพัฒนบริหารศาสตร์ และมหาวิทยาลัยสงขลานครินทร์

## เครื่องราชอิสริยาภรณ์

## อ้างอิง

## แหล่งข้อมูลอื่น
* ไม้เรียงถึงมะนิลา : จากรากหญ้าถึงแมกไซไซ - บทความพิเศษ โดย เสรี พงศ์พิศ มติชนสุดสัปดาห์ ฉบับที่ 1256 - 1267

หมวดหมู่:บุคคลจากอำเภอฉวาง
หมวดหมู่:ผู้ได้รับรางวัลแมกไซไซ
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับปริญญากิตติมศักดิ์จากมหาวิทยาลัยราชภัฏนครศรีธรรมราช
หมวดหมู่:ผู้ได้รับปริญญากิตติมศักดิ์จากมหาวิทยาลัยเทคโนโลยีราชมงคลศรีวิชัย
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับปริญญากิตติมศักดิ์จากมหาวิทยาลัยเกษตรศาสตร์
หมวดหมู่:ผู้ได้รับปริญญากิตติมศักดิ์จากมหาวิทยาลัยธรรมศาสตร์
หมวดหมู่:ผู้ได้รับปริญญากิตติมศักดิ์จากมหาวิทยาลัยสงขลานครินทร์
หมวดหมู่:ผู้ได้รับปริญญากิตติมศักดิ์จากมหาวิทยาลัยทักษิณ
หมวดหมู่:ผู้ได้รับปริญญากิตติมศักดิ์จากสถาบันบัณฑิตพัฒนบริหารศาสตร์
หมวดหมู่:ผู้ได้รับปริญญากิตติมศักดิ์จากมหาวิทยาลัยวลัยลักษณ์
หมวดหมู่:ผู้ได้รับเครื่องราชอิสริยาภรณ์ ท.ช.
อาณาจักรหอคำเชียงรุ่ง

**อาณาจักรหอคำเชียงรุ่ง** () (ลาว: ອານາຈັກຮໍຄຳຊຽງຮຸ່ງ) (พม่า: ဇာတ်လမ်း၏ အဓိပ္ပါယ်) คือ อาณาจักรที่เคยตั้งอยู่ในเขตสิบสองปันนา มณฑลยูนนาน ประเทศจีน

## ขนาด และ เขตการปกครอง
อาณาจักรหอคำเชียงรุ่ง หรือ อาณาจักรเชียงรุ่ง เป็นอาณาจักรที่เคยทรงอำนาจมากในเขตประเทศจีนตอนใต้ ทั้งยังขยายอิทธิพลไปตีเอาเมืองใกล้เคียง เช่น
* เมืองเชียงตุง ของชาว ไทขึน หรือ ไทเขิน
* เมืองบางเมืองของอาณาจักรล้านช้าง
* เมืองแถง หรือ เมืองเดียนเบียนฟู ของชาวไทดำ
* เมืองเวียงคำแถนอาณาจักรภูแถนหลวง
มีวัฒนธรรมที่โดดเด่นเป็นของตนเอง ใกล้เคียงกับวัฒนธรรมของพม่า ล้านนา สยาม ลาว และ เวียดนาม โดยแบ่งระบบการปกครองเป็น 12 พันนา 12000 พันนา หรือ 12 เขตการปกครอง โดยแต่ละเมือง จะมีเมืองเล็ก ๆ หลาย ๆ เมือง มารวมกันอยู่เมืองใหญ่ หรือ พันนา พูดอีกนัยหนึ่งก็คือ การปกครองแบบ สหพันธรัฐ และมีเมืองหลวงอยู่ที่ เมืองเชียงรุ่ง การแบ่งเช่นนี้ก็เพราะว่า ความสะดวกในการปกครองและการเก็บส่วยอากร เก็บเครื่องบรรณาการส่งไปยังเชียงรุ่งซึ่งเป็นเมืองหลวง

ที่จริงการแบ่งเขตแบบพันนานี้ นิยมใช้ในภูมิภาคแถว ๆ นั้น ลงมาจนถึงดินแดนล้านนา อีกอาณาจักรหนึ่งที่เป็นที่รู้จักก็คือ แคว้นสิบสองจุไทย ของชาวไทดำ ในอาณาจักรล้านนานั้นก็เช่นเดียว โดยจะเห็นได้จากตำนานพื้นเมืองเชียงใหม่ ซึ่งกล่าวถึงเขตแดนของเมืองเชียงแสนที่สร้างขึ้น บริเวณเมืองเงินยางเดิมโดยพญาแสนภู พระราชนัดดาของ พระยามังรายมหาราชเมื่อปี พ.ศ. 1871 ตอนหนึ่งว่า "ดังมักแคว้นเขตแดนเมืองเชียงแสนทั้งเมือง มี 32 พันนาแล"

หลังจากนั้น อาณาจักรนี้ก็ถูกโจมตี จนอาณาจักรหอคำเชียงรุ่งล่มสลาย กลายเป็นแคว้นสิบสองปันนา

## รายพระนามเจ้าฟ้าเชียงรุ่ง

## อ้างอิง

*"Gazetteer of Upper Burma and the Shan states"
* Kanbawsa - A Modern Review

หมวดหมู่:อาณาจักรหอคำเชียงรุ่ง
หมวดหมู่:มณฑลยูนนาน
หมวดหมู่:เชียง
หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในประวัติศาสตร์จีน

หมวดหมู่:รัฐสิ้นสภาพในประเทศจีน
เชียงแสน

**เชียงแสน** อาจหมายถึง 
* อำเภอเชียงแสน - อำเภอในจังหวัดเชียงราย
* เทศบาลตำบลเวียงเชียงแสน - เทศบาลตำบลในอำเภอเชียงแสน จังหวัดเชียงราย
* เมืองเชียงแสน - เมืองโบราณของอาณาจักรล้านนา
* โยนกนครไชยบุรีราชธานีศรีช้างแส่น (พ.ศ. 1200-1650) - อาณาจักรหนึ่งในประเทศไทย
* เวียงปรึกษา - ในปัจจุบันตั้งอยู่ที่บ้านสบคำ อำเภอเชียงแสน จังหวัดเชียงราย
* หิรัญนครเงินยางเชียงแสน (พ.ศ. 1181-1805) - อาณาจักรหนึ่งในประเทศไทย
* นครรัฐเชียงแสน (พ.ศ. 2157-2347) - ประเทศราชของพม่า
ธงชาติลิทัวเนีย

**[[ธงชาติ]][[ลิทัวเนีย]]** มีลักษณะคล้ายกับธงชาติพม่า แต่ไม่มีดาว และออกจะเข้มด้วย ธงสามสีแบ่งตามแนวนอน พื้นสีเหลือง สีเขียวและสีแดง เรียงจากบนลงล่าง ความกว้างแต่ละแถบเท่ากัน ธงนี้เริ่มใช้เมื่อวันที่ 20 มีนาคม พ.ศ. 2532 ซึ่งเป็นเวลาเกือบ 2 ปี ก่อนการล่มสลายของสหภาพโซเวียตและการประกาศเอกราช ก่อนหน้านี้ธงนี้เคยใช้เป็นธงชาติลิทัวเนียในช่วงปี พ.ศ. 2461 - 2483 ซึ่งเป็นช่วงที่ลิทัวเนียอยู่ภายใต้การยึดครองของสหภาพโซเวียต โดยที่สีในธงดังกล่าวสว่างกว่าสีที่ใช้อยู่ในปัจจุบัน ต่อมาหลังการยึดครองระยะสั้นของนาซีเยอรมนีช่วงสงครามโลกครั้งที่ 2 ลิทัวเนียมีฐานะเป็นสาธารณรัฐสังคมนิยมโซเวียตลิทัวเนีย ธงชาติในยุคนี้เริ่มแรกเป็นธงแดงแบบธงชาติสหภาพโซเวียตพร้อมอักษรบอกนามประเทศ ต่อมาจึงเปลี่ยนเป็นธงแดงแบบโซเวียตมีแถบสีขาวและสีเขียวอยู่ตอนล่าง

ธงชาติลิทัวเนียที่ใช้อยู่ในปัจจุบันนี้เป็นการปรับปรุงจากธงชาติสมัยประกาศเอกราชเล็กน้อย โดยแก้สัดส่วนธงเดิมจาก 1:2 เป็น 3:5 ใน พ.ศ. 2547

## การออกแบบ

## วันธงชาติ

## ดูเพิ่ม
* ธงในประเทศลิทัวเนีย
* ธงชาติสาธารณรัฐสังคมนิยมโซเวียตลิทัวเนีย
* ทาอูทิชคา กีเอสมิ

## อ้างอิง

## แหล่งข้อมูลอื่น

*  ประวัติธงชาติลิทัวเนีย - เว็บไซต์รัฐสภาแห่งสาธารณรัฐลิทัวเนีย
* 

ลิทัวเนีย
หมวดหมู่:สัญลักษณ์ของประเทศลิทัวเนีย
วันสหประชาชาติ

**วันสหประชาชาติ** ได้ประกาศอย่างเป็นทางการเมื่อวันที่ 24 ตุลาคม มีวัตถุประสงค์เพื่อแจ้งให้ผู้คนทั่วโลกทราบถึงเป้าหมาย จุดประสงค์และการบรรลุผลของสหประชาชาติ โดยกำหนดวันที่กฎบัตรสหประชาชาติ มีผลบังคับใช้เมื่อวันที่ 24 ตุลาคม พ.ศ. 2488 เป็นวันกำเนิดขององค์การสหประชาชาติ และในวันที่ 6 ธันวาคม พ.ศ. 2514 ได้มีมติของสหประชาชาติที่ 2782 (XXVI) สนับสนุนให้วันสหประชาชาติเป็นวันหยุดประจำชาติในประเทศสมาชิกทุก ๆ ประเทศ

## ประเทศที่มีวันสหประชาชาติ
* ประเทศคอสตาริกา เป็นวันหยุดประจำชาติ
* ประเทศเกาหลี เป็นวันหยุดประจำชาติ
* ประเทศสวีเดน เป็นวันธงชาติสวีเดน

## แหล่งข้อมูลอื่น
* วันสหประชาชาติ ที่ un.org
* วันสหประชาชาติ ที่ UNA-แคนนาดา 

หมวดหมู่:สหประชาชาติ
หมวดหมู่:วันสำคัญ
หมวดหมู่:วันสหประชาชาติ
สหประชาชาติ
เวียงปรึกษา

**เวียงปรึกษา(เวียงเปิกสา)** หรือ **เวียงเชียงแสนน้อย**  ตั้งอยู่ที่บ้านสบคำ อำเภอเชียงแสน จังหวัดเชียงราย

## ประวัติ
ภายหลังจากการล่มสลายของเวียงโยนกไชยบุรีศรีช้างแส่น และสิ้นราชวงศ์สิงหนติแล้ว  ขุนพันนาและนายบ้านกลุ่มชนที่เหลือรอดได้อพยพมาสร้างเมืองใหม่ นำโดย**ขุนลัง** ริมฝั่งแม่น้ำโขงฝั่งตะตก และอยู่ทางทิศตะวันออกของเมืองโยนกนครฯ เรียกว่า**เวียงเปิกสา (เวียงปรึกษา)** หรือ**เวียงเชียงแสนน้อย** โดยผู้ที่ครองเวียงเปิกสานั้น จะต้องได้รับการ**เปิกสา**(ปรึกษา) คัดเลือกจากประชาชนในเมืองทั้งหมด คล้ายกับแนวทางของระบอบประชาธิปไตย เรียกว่า **ไพร่แต่งเมือง** รวมเป็นขุนผู้ครองเวียงเปิกสา 16 คน แต่จากหลักฐานทางโบราณคดีในเวียงเปิกสา(ปรึกษา) มีความเก่าถึงแค่ยุคล้านนาเท่านั้น ไม่ได้มีอายุเท่าตามที่ตำนานอ้าง

ในขณะที่ตั้งเวียงปรึกษานั้น เวลาเดียวกัน ได้เกิดกลุ่มอำนาจใหม่บริเวณที่ราบดอยตุง โดยลาวจักกราช ปฐมกษัตริย์หิรัญนครเงินยางเชียงลาว ได้รวบรวมผู้คนตั้งเมืองหิรัญนครเงินยางเชียงลาวและสถาปนาราชวงศ์ลาวขึ้น ซึ่งจะเป็นสายสกุลของพญามังราย ปฐมกษัตริย์แห่งอาณาจักรล้านนา
   

## รายนามขุนพันนาเวียงเปิกสา(ปรึกษา)
### ยุคไพร่แต่งเมือง
# ขุนลัง
# ขุนช้าง
# ขุนลาน
# ขุนถาน 
# ขุนตาม 
# ขุนตง 
# ขุนติม
# ขุนแตง
# ขุนจัน
# ขุนคง
# ขุนจอม 
# ขุนชง 
# ขุนซีก
# ขุนอิทธิ 
# ขุนพัทธะ
# ขุนสุข
(หมายเหตุ รายชื่อขุนพันนาเวียงเปิกสา(ปรึกษา) อ้างอิงจากตำนานสิงหนติโยนก ฉบับวัดลำเปิง จ.เชียงราย เป็นหลัก)
## อ้างอิง

ว
ช
วียงเชียงแสน
หมวดหมู่:รัฐสิ้นสภาพในทวีปเอเชีย
เวียงเชียงแสนน้อย
หมวดหมู่:ข้อถกเถียงทางประวัติศาสตร์
ดอยอินทนนท์

**ดอยอินทนนท์** เป็นยอดเขาที่สูงที่สุดในประเทศไทย ตั้งอยู่ที่อำเภอจอมทอง จังหวัดเชียงใหม่ เดิมมีชื่อว่า "ดอยหลวง" หรือ "ดอยหลวงอ่างกา" ชื่อของ *ดอยอินทนนท์* เป็นชื่อของกษัตริย์พระนามว่าพระเจ้าอินทวิชยานนท์ เจ้าผู้ครองนครเชียงใหม่ ทรงเป็นผู้ที่ห่วงใยในป่าทางภาคเหนือ และพยายามรักษาไว้ ภายหลังเสด็จพิราลัย พระอัฐิส่วนหนึ่งได้เชิญไปประดิษฐาน ณ พระสถูปบนยอดดอยหลวง และเปลี่ยนชื่อเพื่อเป็นเกียรติ​

## ลักษณะภูมิสังคม
มีลักษณะอากาศตั้งแต่แบบร้อนชื้นบริเวณเชิงเขาจนถึงแบบมรสุมเขตอบอุ่นบริเวณยอดเขา

## รูปภาพ

ไฟล์:View from Doi Inthanon.jpg|ทิวทัศน์ทางตะวันตกดอยอินทนนท์ อำเภอจอมทอง จังหวัดเชียงใหม่
ไฟล์:Mae Ya Waterfall in Doi Inthanon National Park, Chiang Mai, Thailand.jpg|น้ำตกแม่ยะ อำเภอจอมทอง จังหวัดเชียงใหม่
ไฟล์:Doi inthanon control and reporting center.JPG|ศูนย์ควบคุมและรายงานดอยอินทนนท์ อำเภอจอมทอง จังหวัดเชียงใหม่
ไฟล์:InthanonPeak.jpg|ป้ายเครื่องหมายบนดอยอินทนนท์ อำเภอจอมทอง จังหวัดเชียงใหม่


## อ้างอิง

หมวดหมู่:ภูเขาในจังหวัดเชียงใหม่
หมวดหมู่:เทือกเขาในประเทศไทย
หมวดหมู่:จุดสูงสุดของประเทศ
หมวดหมู่:อำเภอจอมทอง
หมวดหมู่:สถานที่ที่ตั้งชื่อตามพระนามของเจ้านายฝ่ายเหนือ
หมวดหมู่:พระเจ้าอินทวิชยานนท์
อินทนนท์
หมวดหมู่:อุทยานแห่งชาติดอยอินทนนท์
ซำปอกง

**ซำปอกง** (三寶公/三宝公) อาจหมายถึง

* พระพุทธไตรรัตนนายก (วัดพนัญเชิง) - วัดพนัญเชิง จังหวัดพระนครศรีอยุธยา
* พระพุทธไตรรัตนนายก (จำลอง) (วัดนครหลวง) - วัดนครหลวง จังหวัดพระนครศรีอยุธยา
* พระพุทธไตรรัตนนายก (วัดกัลยาณมิตรวรมหาวิหาร) - วัดกัลยาณมิตรวรมหาวิหาร กรุงเทพมหานคร
* พระพุทธไตรรัตนนายก (วัดอุภัยภาติการาม) - วัดอุภัยภาติการาม จังหวัดฉะเชิงเทรา
* เจิ้ง เหอ
ประเทศเอลซัลวาดอร์

**เอลซัลวาดอร์** () หรือชื่อทางการ **สาธารณรัฐเอลซัลวาดอร์** (สเปน: ) เป็นประเทศในแถบอเมริกากลาง มีจำนวนประชากรประมาณ 6.5 ล้านคน เป็นประเทศที่มีความหนาแน่นของประชากรมากที่สุดในแผ่นดินใหญ่ของทวีปอเมริกา (โดยเฉพาะในเขตเมืองหลวงซานซัลวาดอร์) และเป็นประเทศที่มีการพัฒนาอุตสาหกรรมมากที่สุดในภูมิภาค ประเทศเอลซัลวาดอร์ได้ยกเลิกสกุลเงินโกลอนและเปลี่ยนมาใช้สกุลเงินดอลลาร์สหรัฐแทนในปี ค.ศ. 2001

## ประวัติศาสตร์
ประเทศเอลซัลวาดอร์ได้รับประกาศอิสรภาพจากสเปนในปี ค.ศ. 1821 และจากสหพันธ์สาธารณรัฐอเมริกากลางในปี ค.ศ. 1839

## การเมืองการปกครอง
### การแบ่งเขตการปกครอง
เอลซัลวาดอร์แบ่งเขตการปกครองออกเป็น 14 จังหวัด () ได้แก่

## ภูมิศาสตร์
ประเทศเอลซัลวาดอร์ตั้งอยู่ในอเมริกากลาง มีพื้นที่ประเทศมาณ 21,040 ตารางกิโลเมตร หรือ 8,123 ตารางไมล์ เป็นประเทศที่เล็กที่สุดในอเมริกากลาง ลักษณะภูมิอากาศเป็นแบบร้อนชื้น

## เศรษฐกิจ
ประเทศเอลซัลวาดอร์มีขนาดเศรษฐกิจใหญ่เป็นอันดับที่ 3 ในอเมริกากลางรองจาก กัวเตมาลา และ คอสตาริกา เมื่อเปรียบเทียบกันด้วยขนาดจีดีพี เศรษฐกิจของเอลซัลวาดอร์แยกเป็น ด้านบริการ 64.1% อุตสาหกรรม 24.7% และเกษตรกรรม 11.2%

## ประชากร
ประเทศเอลซัลวาดอร์มีประชากรประมาณ 6,948,073 คน แบ่งได้เป็นเมสติโซ (เชื้อสายผสมสเปน-พื้นเมือง) ร้อยละ 90 ผิวขาวร้อยละ 9 อเมรินเดียนร้อยละ 1

## หมายเหตุ

## อ้างอิง

## อ่านเพิ่ม
* "Background Notes", *Background Notes: El Salvador*, January 2008. Retrieved 6 March 2008.
* Bonner, Raymond. *Weakness and Deceit: U.S. Policy and El Salvador*. New York: Times Books, 1984.
* ''CIA World Factbook'', "El Salvador", 28 February 2008. Retrieved 6 March 2008.
* "Country Specific Information", *U.S. State Department*, 3 October 2007. Retrieved 6 March 2008.
* Danner, Mark. *The Massacre at El Mozote: A Parable of the Cold War*. New York: Vintage Books, 1994.
* Foley, Erin. 'Cultures of the world, El Salvador. 1995
* Montgomery, Tommie Sue. *Revolution in El Salvador: From Civil Strife to Civil Peace*. Boulder, Colorado: Westview Press, 1995.
* 
* Stadler, Sidney. *It Started with an Oyster: The Memoirs of Sidney M. Stadler, CBE*. Penna Press 1975. Autobiography of a British businessman and diplomat in El Salvador, with much on Salvadoran society and politics from the 1920s to 1950s.
* Vilas, Carlos. *Between Earthquakes and Volcanoes: Market, State, and the Revolution America*. New York: Monthly Review Press. 1995.

## แหล่งข้อมูลอื่น

*  – content rich site about every aspect of Salvadoran life, government, business, and politics.
* Chief of State and Cabinet Members
* El Salvador. *[[The World Factbook]]*. Central Intelligence Agency.
* El Salvador at *UCB Libraries GovPubs*
* El Salvador profile from the BBC News
* 
* Salvadoran American Humanitarian Foundation (SAHF)
* Fundacion Salvadoreña Para la Salud y el Desarollo Humano (FUSAL)
* Key Development Forecasts for El Salvador from International Futures
* World Bank Summary Trade Statistics El Salvador
* Teaching Central America

* ประเทศเอลซัลวาดอร์  จากเว็บไซต์กระทรวงต่างประเทศ


อ
หมวดหมู่:รัฐและดินแดนที่ก่อตั้งในปี พ.ศ. 2385
อ
อ
ลิเวอร์พูล (แก้ความกำกวม)

**ลิเวอร์พูล** สามารถหมายถึง

* สโมสรฟุตบอลลิเวอร์พูล สโมสรฟุตบอลในเมืองลิเวอร์พูล
* มหาวิทยาลัยลิเวอร์พูล

นอกจากนี้ลิเวอร์พูลยังเป็น**ชื่อเมือง**
* ลิเวอร์พูล (Liverpool) ในอังกฤษ
* นครลิเวอร์พูล (City of Liverpool) ในอังกฤษ 
* ลิเวอร์พูล ในรัฐนิวเซาท์เวลส์ ประเทศออสเตรเลีย
* ลิเวอร์พูล ในรัฐโนวาสโกเชีย ประเทศแคนาดา
* ลิเวอร์พูล ในรัฐนิวยอร์ก สหรัฐ
* ลิเวอร์พูล ในรัฐเพนซิลเวเนีย สหรัฐ
* ลิเวอร์พูล ในรัฐเท็กซัส สหรัฐ 

หมวดหมู่:หน้าแก้ความกำกวมชื่อสถานที่
อาร์เซนอล (แก้ความกำกวม)

**อาร์เซนอล** สามารถหมายถึงได้หลายอย่าง

;ชื่อทีมฟุตบอล
* สโมสรฟุตบอลอาร์เซนอล จากลอนดอน อังกฤษ
* สโมสรฟุตบอลอาร์เซนอลเคียฟ จาก เมืองเคียฟ ประเทศยูเครน
* อาร์เซนอลเดอซารานดี (Arsenal de Sarandí) จาก ประเทศอาร์เจนตินา
* เบเรกัมอาร์เซนอล (Berekum Arsenal) จากประเทศกานา

;นอกจากนี้เป็นชื่ออื่นๆ ได้แก่
* สถานีรถไฟใต้ดินอาร์เซนอล (Arsenal tube station) สถานีของสายรถไฟใต้ดิน ลอนดอนอันเดอร์กราวน์ด
* อาร์เซนอล รถยนต์ที่ผลิตในอังกฤษช่วงปี  พ.ศ. 2441
* อาร์เซนอล วีจี-33 เครื่องบินรบฝรั่งเศสในสมัยสงครามโลกครั้งที่2

นอกจากนี้ คำว่า arsenal (อาร์เซนอล) ในภาษาอังกฤษ หมายถึง ยุทโธปกรณ์
ยาลดความดัน

**ยาลดความดัน** () เป็นกลุ่มของยาที่ใช้ในทางการแพทย์
และ เภสัชกรรมเพื่อใช้รักษาโรคความดันโลหิตสูง

## ยาลดความดันแบ่งเป็นกลุ่มได้ดังนี้

#### ยาขับปัสสาวะ (Diuretics)
* ยาขับปัสสาวะ มีฤทธิ์ช่วยไตกำจัดเกลือและน้ำส่วนเกินออกจากร่างกาย
** อะมิโลไรด์ (Amiloride)
** ลูปไดยูรีติก (Loop diuretic)
*** บูมีทาไนด์ (bumetanide)
*** กรดอีทาไครนิก (ethacrynic acid)
*** ฟูโรซีไมด์ (furosemide)
** ไทอะไซด์ (Thiazide) diuretics
*** คลอโรทาลิโดน (chlorothalidone)
*** อีพิติไซด์ (epitizide)
*** ไฮโดรคลอโรไทอะไซด์ (hydrochlorothiazide) และ คลอโรไทอะไซด์ (chlorothiazide)
*** อินดาพาไมด์ (indapamide)
*** ไตรแอมเตอรีน (triamterene)

#### Antiadrenergics (Antiadrenergics)
* แอนตี้อะดรีเนอร์จิก (Antiadrenergic)
** บีต้า บล็อกเกอร์ (Beta blocker)
*** อะทีโนลอล (atenolol)
*** มีโทโพรลอล (metoprolol)
*** ออกพีโนลอล (oxprenolol)
*** พินโดลอล (pindolol)
*** โพรพราโนลอล (propranolol)
** แอลฟ้า บล็อกเกอร์ (Alpha blocker)

#### ยายับยั้ง ACE (ACE inhibitors)
* ยายับยั้ง ACE ยับยั้งการสร้างสารที่ทำให้เส้นเลือดหดตัว
** แคปโตพริล (captopril)
** อีนาลาพริล (enalapril)
** ลิซิโนพริล (lisinopril)
** รามิพริล (ramipril)
** เพอรินโดพริล (perindopril)

#### แคลเซี่ยมแชนแนลบล็อกเกอร์ (Calcium channel blockers)
* แคลเซียมแชนแนลบล็อกเกอร์ ยับยั้งการเข้าของแคลเซี่ยมที่เซลล์กล้ามเนื้อในผนังหลอดเลือดแดง
** แอมโลดิพีน (amlodipine)
** ไดไฮโดรไพริดีน (dihydropyridine)
** ดิลติอะซิม (diltiazem)
** ฟิโลดิปีน (felodipine)
** อิสราดิปีน (isradipine)
** นิฟิดิปีน (nifedipine)
** นิโมดิปีน (nimodipine)
** ไนเทรนดิปีน (nitrendipine)
** เวอราปามิล (verapamil)

#### แองกิโอเทนซิน II รีเซพเตอร์ แอนตาโกนิสต์
* ATII อินฮิบิเตอร์ (Angiotensin II receptor antagonist)
** อิรเบสซาร์แทน (irbesartan)
** โลซาร์แทน (losartan)
** เทลมิซาร์แทน (telmisartan)
** วัลซาร์แทน (valsartan)

#### แอลโดสเตอร์โรน แอนตาโกนิสต์  (Aldosterone antagonists)
* แอลโดสเตอร์โรน (Aldosterone) antagonists 
** สไปโนโรแลคโตน (spironolactone)

#### วาโสไดเลเตอร์ (Vasodilators)
* วาโสไดเลเตอร์ มีฤทธิ์โดยตรงต่อหลอดเลือดแดง ในลักษณะที่ทำให้มันคลายตัวเพื่อทำให้กระแสเลือดไหลได้สะดวก
** ฉุกเฉิน (emergency)

## หลักการเลือกยา (choice)
ปัจจัยหลักในการเลือกยารักษาโรคความดันคือ ผลข้างเคียง (side-effects) ในการใช้ยาตัวอย่างเช่น
# อาการหอบหืด (asthmatics) เป็นอาการที่แย่ที่สุดจากการใช้ยา  บีต้า-บล็อกเกอร์
# ตัวสั่น (tremor) และ ประสาทหลอน (nervous) จากการใช้ยา  บีต้า-บล็อกเกอร์เช่นกัน
# บีไนน์ โปรสแตติก ไฮเปอร์พลาสเซีย (benign prostatic hyperplasia) จากการใช้ยา  บีต้า-บล็อกเกอร์

## ดูเพิ่ม
* อาร์เทอเรียล ไฮเปอร์เทนชั่น (arterial hypertension)

หมวดหมู่:ยา
หมวดหมู่:ยาลดความดัน
หมวดหมู่:บทความยาที่ต้องการภาพประกอบ
ยาขับปัสสาวะ

**ยาขับปัสสาวะ** () เป็นยาที่เพิ่มอัตราการถ่ายปัสสาวะออกจากร่างกาย (ไดยูรีสิส) ยาขับปัสสาวะมีผลลดปริมาตรของเหลวนอกเซลล์ (extracellular fluid-ECF)   ยาขับปัสสาวะธรรมดาทั่วไปได้แก่คาเฟอีน น้ำเครนเบอรรี่ และแอลกอฮอล์

ในทางการแพทย์ ยาขับปัสสาวะใช้รักษา
# หัวใจล้มเหลว (heart failure) 
# โรคตับแข็ง (liver cirrhosis)
# ความดันโลหิตสูง (hypertension)
# โรคไต (kidney disease)

ยาขับปัสสาวะสามารถบรรเทาโรคดังกล่าวได้เพราะมันทำให้ร่างกายขับโซเดียมและน้ำ
ไปพร้อมกับปัสสาวะ  ยิ่งมีปัสสาวะมากเท่าไรน้ำและโซเดียม ซึ่งเป็นต้นเหตุของอาการบวมน้ำ (edema) ก็จะลดลง และอาการบวมน้ำก็ลดลง  ยาขับปัสสาวะบางตัวเช่นอะเซตาโซลาไมด์
ทำให้ปัสสาวะเป็นด่างซึ่งเป็นการช่วยเพิ่มการขับถ่ายยาแอสไพรินในกรณีการใช้ยาเกินขนาด

ข
หมวดหมู่:บทความยาที่ต้องการภาพประกอบ
จุฬาราชมนตรี

**จุฬาราชมนตรี**  เป็นผู้นำกิจการศาสนาอิสลามในประเทศไทย  และเป็นตำแหน่งฝ่ายมุสลิมให้ข้อปรึกษาด้านศาสนาอิสลามแก่รัฐบาลไทย โดยเฉพาะแก่กระทรวงมหาดไทยและกระทรวงวัฒนธรรม มีประวัติมาแต่ครั้งกรุงศรีอยุธยา ในทำเนียบศักดินาของสมเด็จพระบรมไตรโลกนาถทำเนียบตำแหน่งขุนนาง ซึ่งในชั้นหลังเรียกว่า "กรมท่าขวา" มี "พระจุลาราชมนตรี" เป็นหัวหน้าฝ่ายแขก คู่กับ พระยาโชฎึกราชเศรษฐี หัวหน้าฝ่ายจีน

## จุฬาราชมนตรีในยุคประชาธิปไตย
หลังเปลี่ยนแปลงการปกครอง ตำแหน่งจุฬาราชมนตรีได้มีการเปลี่ยนแปลงไปจากเดิมที่เคยแต่งตั้งโดยพระมหากษัตริย์และเป็นคนในสายสกุลเฉกอะหมัดที่นับถือนิกายชีอะหฺมาตลอด เปลี่ยนมาเป็นการเลือกตั้งโดยตัวแทนคณะกรรมการอิสลามประจำจังหวัดและผู้ที่ได้รับเลือกเป็นผู้นับถือนิกายสุหนี่ซึ่งเป็นชนส่วนใหญ่ของมุสลิมในประเทศไทย

เริ่มแรกในรัฐบาลของนายปรีดี พนมยงค์ ได้รื้อฟื้นตำแหน่งจุฬาราชมนตรีเมื่อ พ.ศ. 2488 โดยให้เป็นที่ปรึกษาราชการขององค์พระมหากษัตริย์ ในด้านกิจการศาสนาอิสลาม จนกระทั่ง พ.ศ. 2491 รัฐบาลของจอมพล ป. พิบูลสงคราม ได้เปลี่ยนให้จุฬาราชมนตรีเป็นที่ปรึกษากรมการศาสนา กระทรวงศึกษาธิการ อย่างไรก็ดีหลังจากที่การประกาศใช้พระราชบัญญัติการบริหารองค์กรศาสนาอิสลาม พ.ศ. 2540 ได้มีการระบุไว้ในกฎหมายนี้ว่า จุฬาราชมนตรีเป็นผู้นำกิจการศาสนาอิสลามในประเทศไทย ซึ่งมีหน้าที่ดังต่อไปนี้
* ให้คำปรึกษา และความเห็นต่อทางราชการเกี่ยวกับศาสนาอิสลาม
* แต่งตั้งผู้ทรงคุณวุฒิเพื่อให้คำปรึกษาเกี่ยวกับบัญญัติศาสนาอิสลาม
* ประกาศผลการดูดวงจันทร์เพื่อกำหนดวันสำคัญทางศาสนา
* ออกประกาศเกี่ยวกับวินิจฉัยตามบัญญัติแห่งศาสนาอิสลาม
* เป็นประธานอำนวยการจัดงานเมาลิดกลางแห่งประเทศไทย
กฎหมายฉบับนี้ ยังให้มีการจัดตั้งคณะกรรมการกลางอิสลามแห่งประเทศไทยให้เป็นกิจลักษณะ โดยมีจุฬาราชมนตรีเป็นประธานและกรรมการอื่นจากผู้แทนของคณะกรรมการอิสลามประจำจังหวัดและกรรมการที่จุฬาราชมนตรีเสนอชื่อ ซึ่งจะมีบทบาทในด้านการบริหารองค์กรศาสนาอิสลาม ขณะที่สำนักจุฬาราชมนตรี นั้น เป็นหน่วยธุรการของจุฬาราชมนตรี

หลังจากประกาศใช้กฎหมายดังกล่าวไม่นาน ประเสริฐ มะหะหมัด จุฬาราชมนตรีในขณะนั้นถึงแก่อนิจกรรม ผู้ที่ได้รับเลือกให้เป็นจุฬาราชมนตรีคนต่อมา คือ สวาสดิ์ สุมาลยศักดิ์ ขณะมีอายุได้ 81 ปีเศษ จึงเป็นจุฬาราชมนตรีคนแรกที่ได้รับการเลือกตั้งตามกฎหมายฉบับใหม่ โดยดำรงตำแหน่งจนถึงแก่อนิจกรรม (ขณะอายุ 94 ปี) เมื่อวันที่ 24 มีนาคม พ.ศ. 2553 และวันที่ 16 พฤษภาคม พ.ศ. 2553 ที่ประชุมคณะกรรมการอิสลามประจำจังหวัดทั่วประเทศได้มีมติให้อาศิส พิทักษ์คุมพล เป็นผู้สมควรดำรงตำแหน่งจุฬาราชมนตรีต่อจากนายสวาสดิ์ สุมาลยศักดิ์ และได้รับโปรดเกล้าฯ แต่งตั้งให้เป็นจุฬาราชมนตรีคนที่ 18 เมื่อวันที่ 6 มิถุนายน พ.ศ. 2553 และในวันอาทิตย์ที่ 22 ตุลาคม 2566 เวลา 10.32 น นายอาศิส พิทักษ์คุมพล ได้ถึงแก่อนิจกรรมลง

## รายชื่อจุฬาราชมนตรี

## อ้างอิง

* เอกราช มูเก็ม. จุฬาราชมนตรี ประวัติศาสตร์ผู้นำไทยมุสลิมจากสมัยอยุธยาถึงยุคทักษิณ. กทม. ร่วมด้วยช่วยกัน. 2549
หน้า 59-65
* จุฬาราชมนตรีแห่งราชอาณาจักรไทย เว็บไซต์สำนักจุฬาราชมนตรี

## แหล่งข้อมูลอื่น
* muslimcampus.com 
* เว็บไซต์อย่างเป็นทางการ